Diari Oficial de la Generalitat Valenciana


Sumari del DOGV 4546, del 17-07-2003 (2003/8364)

DECRET 127/2003, d'11 de juliol, del Consell de la Generalitat, pel qual es crea el Conservatori Superior de Dansa d'Alacant.
-----------------------------------------------------------------------------------------------------------------------------

### Dades del document

Número de DOGV
:   4546

Data del DOGV
:   17-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8364


Data del document
:   11-07-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Alacant
    * ensenyament superior
    * centre d'ensenyament
    * espectacles

DECRET 127/2003, d'11 de juliol, del Consell de la Generalitat, pel qual es crea el Conservatori Superior de Dansa d'Alacant. [2003/S8364]
  
L'Orde de 8 de setembre de 1986, de la Conselleria de Cultura, Educació i Esport, va separar el Conservatori Superior de Música i l'Escola de Dansa d'Alacant. Este centre ha impartit les Ensenyances Artístiques de Dansa corresponents als plans d'estudi anteriors a la Llei Orgànica 1/1990, de 3 d'octubre, d'Ordenació General del Sistema Educatiu, i els Graus Elemental i Mitjà de Dansa corresponents a la nova ordenació acadèmica.
  
La implantació de les noves ensenyances s'ha efectuat de forma progressiva de conformitat amb el calendari que, per a la implantació de les citades ensenyances, establix el Reial Decret 986/1991, modificat pel Reial Decret 1112/1999. Conseqüentment, en el curs acadèmic 2001/2002 ha completat la implantació dels Graus Elemental i Mitjà de les Ensenyances Artístiques de Dansa. Perquè l'alumnat que ha finalitzat el Grau Professional puga continuar-hi els seus estudis, es fa necessari que en el curs acadèmic 2002/2003 s'hi implante el Grau Superior de Dansa.
  
L'article 21 del Reial Decret 389/1992, de 15 d'abril, pel qual s'establixen els requisits mínims dels centres que impartisquen Ensenyances Artístiques, establix que els centres Superiors de Dansa han d'impartir únicament les Ensenyances de Dansa corresponents al Grau Superior, per la qual cosa és necessari la creació d'un Centre Superior utilitzant la formula de desglossament del centre existent i, a l'empara del que establix la disposició addicional catorze de la Llei Orgànica 1/1990, procedir a la redistribució del professorat, segons el cos a què pertanguen, en els distints graus en què s'estructuren els nous plans d'ensenyança.
  
Els aspectes bàsics del currículum de les Ensenyances del Grau Superior de Dansa estan establits en el Reial Decret 1463/1999, de 17 de setembre (BOE de 29 de setembre de 1999). El Decret 128/2002, de 30 de juliol, del Consell de la Generalitat (DOGV de 6 d'agost de 2002), establix el currículum de les ensenyances de Grau Superior de Dansa a la Comunitat Valenciana i regula l'accés a estos estudis.
  
De conformitat amb el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Esport, després de la deliberació del Consell de la Generalitat, en la reunió del dia 11 de juliol de 2003,
  
DECRETE
  
Article 1
  
Es crea, per desglossament del Conservatori de Dansa d'Alacant, codi 32084577, el següent centre docent:
  
Província: Alacant.
  
Localitat: Alacant.
  
Denominació: Conservatori Superior de Dansa.
  
Codi: 06167439.
  
Titular: Generalitat.
  
Domicili: catedràtic Jaume Mas i Porcel, s/n.
  
Ensenyances: Grau Superior de Dansa.
  
Capacitat: 100 llocs escolars.
  
Article 2
  
1 En el curs escolar 2002/2003 el Conservatori Superior de Dansa d'Alacant impartirà el primer curs de Grau Superior de les especialitats de Pedagogia de la Dansa i de Coreografia i Tècniques d'Interpretació de la Dansa. En anys successius s'hi implantaran progressivament la resta de cursos.
  
2 La constitució efectiva dels grups, i per tant, la impartició de les ensenyances, queda condicionada al fet que hi haja, almenys, deu alumnes en cada especialitat i en cada opció de cada especialitat.
  
Article 3
  
1. L'actual Conservatori de Dansa d'Alacant, codi 73973486, passa a denominar-se Conservatori Professional de Dansa.
  
2. Este centre continuarà impartint les ensenyances del Grau Elemental de Dansa, implantades en el curs escolar 1992/1993, regulades en el Decret 152/1993, de 17 d'agost, del Consell de la Generalitat, pel qual s'establix el currículum de Grau Elemental de Dansa.
  
3. Així mateix, hi continuarà impartint les ensenyances del Grau Mitjà de Dansa, implantades en el curs escolar 1996/1997, de les especialitats de Dansa Espanyola, Dansa Clàssica i Dansa Contemporània, el curriculum i del qual sistema d'accés del qual establix en el Decret 26/1999, de 16 de febrer, del Consell de la Generalitat.
  
Disposicions addicionals
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
La Inspecció Educativa ordenarà la distribució del material inventariable i fungible del Conservatori existent i n'efectuarà proposta de noves adquisicions.
  
Així mateix, efectuarà proposta de redistribució del personal no docent, amb destinació definitiva en l'actual Conservatori entre este centre i el centre de nova creació.
  
Tercera
  
1. El professorat pertanyent al cos de Professors de Música i Arts Escèniques, amb destinació definitiva en el Conservatori de Dansa d'Alacant, s'adscriurà al Conservatori Professional de Dansa, codi 30822336.
  
Provisionalment podrà impartir, en el Conservatori Superior de Dansa d'Alacant, les matèries de Grau Superior que es determinen, de conformitat amb el que establix l'apartat 1.a) de la disposició addicional catorze de la Llei Orgànica 1/1990, de 3 d'octubre, d'Ordenació General del Sistema Educatiu.
  
2. El professorat pertanyent al cos de Catedràtics de Música i Arts Escèniques, amb destinació definitiva en el Conservatori de Dansa, s'adscriurà al Conservatori de Superior de Dansa, codi 63628236.
  
3. El funcionariat afectat pel que establix esta disposició conservarà els drets inherents als anys de permanència continuada en el Conservatori de procedència. Els anys de permanència seran acumulables, a l'efecte de mobilitat, al temps de servici prestat en el Conservatori en què s'integren com a conseqüència del que establix esta disposició.
  
Quarta
  
Els expedients acadèmics de l'alumnat que haja cursat estudis corresponents a plans anteriors als establits per la Llei Orgànica 1/1990, es conservaran en les dependències administratives del Conservatori Professional de Dansa d'Alacant, codi 73785632.
  
Disposicions transitòries
  
Primera
  
Mentre el Ministeri d'Educació, Cultura i Esport determine les noves especialitats docents dels cossos de professors de Música i Arts Escèniques, la Direcció General de Personal Docent, a proposta de la Direcció General d'Ensenyament, de la Conselleria de Cultura, Educació i Esport, efectuarà l'oportuna adscripció provisional del professorat a les noves matèries i/o assignatures.
  
Segona
  
El Conservatori Professional de Dansa, per a la seua organització i funcionament, s'haurà d'atindre's al que establix el Decret 90/1986, de 8 de juliol, del Consell de la Generalitat, pel qual s'aprova el Reglament dels Òrgans de Govern dels Centres Públics d'Ensenyances Especialitzades, modificat pels Decrets 53/1987, de 24 d'abril, i 180/1988, de 15 de novembre, del Consell de la Generalitat.
  
Tercera
  
El Conservatori Superior de Dansa ajustarà el seu funcionament al que establix les instruccions de 15 d'agost del 2002, de les Direccions Generals de Centres Docents i d'Ordenació i Innovació Educativa i Política Lingüística, sobre el procediment i els requisits acadèmics exigits per a concórrer a la prova d'accés al Grau Superior de Dansa i el procediment de realització de dita prova. Supletòriament haurà d'aplicar-hi el Reial Decret 1815/1993, de 18 d'octubre, pel qual es determina la composició del Consell Escolar i de la junta electoral dels centres superiors que impartisquen, únicament, el Grau Superior.
  
Quarta
  
Els conservatoris Professional i Superior hauran d'aplicar, amb caràcter supletori, el Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat (DOGV de 8 de setembre de 1997), en compliment del que establix la disposició addicional primera del citat reglament.
  
Quinta
  
La normativa, que es cita a les disposicions transitòries anteriors, s'aplicarà en tot allò que no s'opose al que establix la Llei Orgànica 10/2002, de 23 de desembre, de Qualitat de l'Educació.
  
Disposicions finals
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix el present decret, així com per a modificar, si és procedent, el domicili, la denominació i configuració del centre.
  
Segona
  
El present decret entrarà en vigor el dia de la publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs 2002/2003.
  
València, 11 de juliol de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esports,